section_heading: Radnja
paragraph_text: Međutim, Joe odbija povjerovati da je njegovo vrijeme došlo i nakon kratke istrage tajanstveni gospodin Jordan (James Mason) otkriva da je Joe u pravu; sudbina njegove smrti zapisana je tek godinama kasnije. Nažalost, budući je njegovo staro tijelo već kremirano, njih dvojica za Joea moraju pronaći novo tijelo. Nakon što odbije nekoliko prvih mogućnosti (muškarci kojima se bliži smrt), Joe napokon prihvaća tijelo milijunaša industrijalista Lea Farnswortha. Farnswortha su upravo drogirali i utopili u kadi njegova supruga Julia (Dyan Cannon) i njezin ljubavnik te njegov osobni tajnik Tony Abbott (Charles Grodin).